यहां तक कि प्रधानमंत्री ने जब राजनीतिक रैली के अंदाज में राहुल गांधी से लगभग तीन गुना लंबा भाषण दिया, तो उनके भाषण में भी एक किस्म से सफाई ही थी। हालांकि प्रधानमंत्री एक मंझे हुए वक्ता हैं इसलिए वह अपने अंदाज में तात्कालिक रूप से तालियां भी खूब बजवाईं और ग्लोबली लाइव होने के कारण समर्थकों की जय-जय भी खूब हासिल की। लेकिन सच यही है कि संसद के अविश्वास प्रस्ताव में राहुल चूके नहीं हैं बल्कि उन्होंने देश के मतदाताओं को अपना एक ज्यादा चटख और ज्यादा विश्वसनीय रंग दिखा पाने में सफलता हासिल की है। हां, अगर उनके गले मिलने को सत्ता पक्ष गले आ पडऩे के रूप में साबित करने में तात्कालिक रूप से सफल हो गया है तो यह सत्ता पक्ष की सफलता नहीं सियासत से चूक गई सहजता का नतीजा है।